Viborger Samler, 1810-12-03
Til Efterretning for Vedkommende, som ønske at levere Remontheste, bekjendtgjøres herved, at Remonte Commissionen agter fra Nytaar af, at slutte Contrakter og Leverancerne af de fornødne Heste, under følgende Betingelser, nemlig: 1) Hestene kunne leveres i Sielland, Fyen, Jylland, eller Hertugdommene, paa hvilket Sted Leverandeurerne helst maatte ønske det. 2) Høiden af Rytterhestene skal være 10 Qvarteer og Dragon- og Husarhestene 9 Qvarteer 4 Tomme Siellandsk Anlæg Maal. 3) Hestene maae have 5 Aars Alder, dog kunne ogsaa enkelte 4re eller 66aarige antages, naar disse udmærke sig ved en fortrinlig stærk og god Form. 4) Saavidt mueligt ønskes kun danske Heste; Marsk heste kunne ingenlunde antages. 5) I øvrigt maae alle Hestene uden Hensyn til Farven være af god Skabning, frie for alle synlige eller væsentlige Feyl, og af den Beskaffenhed, at de i alle Deele, efter Commissionens Bedømmelse, kunne ansees tienstdygtige. De maae til den Ende være vel opsatte, vel sluttede, ei lavere for end bag til, have en lige Ryg, ei Krydset afskydende eller tilspidset, flade stærke og reene Been, som hverken staae udad, indad, eller formeget under, eller ud fra Kroppen. Fodskiftet maae være lige, let og kraftfuldt, hverken snevert, skrævende, flettende eller kastende. 6) Ved Contrakternes Slutning forbinde Leverandeurerne sig til, at erlægge en Mulct af 5 Rd. til den Danske Krigshospitals=Kasse, for enhver Hest, der ikke leveres, overeensstemmende med de her anførte Betingelser til fastsat Tid og Sted. 7) Hestenes Besigtigelse og Modtagelse af Commissionen, skeer i Holsteen fra Martii Maaneds Udgang 1811, og i Jylland, Fyen, og s. v. fra den 1ste Juni samme Aar, paa de Dage, som betimeligen forud bestemmes for ethvert af Leverancestederne. Anmeldelserne om at erholde Leverance af Heste, maae skee skriftlig, enten til mig, Generalmajor v. Mechlenburg, Deputeret i det Kongl. General-Commissariats=Collegio i Kjøbenhavn, eller til mig, Kammerherre og Oberstlieutenant Baron Kragh Juell WindAhrenfeldt paa Steensballegaard pr. Horsens, eller til mig, Kammerherre og Oberstlieutenant von Thienen i Kiel, eller til mig, Overkrigscommissair Neergaard paa Castrupgaard pr. Ringsted, snarest mueligt, i det seeneste inden den 15de Januar 1811, fra hvilken Dag af, eller ogsaa før, om Vedkommende maatte ønske det, Commissionen begynder at afslutte Contrakter om Leverancerne, med de Leverandeurer, hvis Tilbudde ere af den Beskaffenhed, at en Leverance kunne overdrages dem. da I øvrigt er det nødvendigt at i enhver Anmeldelse tydelig og bestemt anføres, hvormange Heste og paa hvilket Sted, Enhver helst ønsker at levere, samt til hvilken nøieste Priis. Remonte=Commissionen d. 24 November 1810. Mechlenburg. K. J. W. Ahrenfeldt. v. Thjenen. Neergaard. Østergaard i Winderslev Sogn og Bye af Hartkorn 4 Tdr. 6 Skpr., er underhaanden at faae til Kjøbs. Til Gaarden saaes 4 a 5 Tdr. Rug, 5 a 6 Tdr. Byg, 20 a 24 Tdr. Havre, 2 a 3 Tdr. Boghvede og avles 10 a 12 Læs Høe aarlig. Gaarden som kan modtages til 1ste April eller 1ste Mai 1811, er af nyt opbygt for circa 10 Aar siden, og indrettet for en skikkelig Familie. Med Gaarden kan følge 12 Stkr. Stude og det halve af Kjøbesummen kan om forlanges blive staaende med 1ste Prioritet i Gaarden. Man henvender sig til undertegnede Eier. Elkjer i Winderslev Sogn d. 1ste Decbr. 1810. Michel Nielsen Elkjer.